
PROCEDURA PRIVIND ADMITEREA/IEŞIREA PERSOANEI VÂRSTNICE

in/din  Căminul pentru Persoane Varstnice  Timişoara
CAP.1. ACTE NECESARE PENTRU ADMITERE

Art.1. Actele necesare pentru admiterea persoanelor vârstnice în Căminul pentru Persoane Vârstnice din cadrul Direcţiei de  Asistenţă Socială Comunitară Timişoara sunt următoarele: 

1)Cererea de admitere in Cămin pentru Persoane Vârstnice are forma scrisa, este adresată Comisiei de Admitere si va fi semnata  obligatoriu de solicitant. In cazul in care   starea de sanatate a solicitantului nu permite obţinerea consimţământului acestuia pentru acordarea serviciilor de îngrijire,  decizia se ia de  Directorul executiv al Direcţiei de Asistenţă Socială Comunitară, la propunerea Comisiei de Admitere , în baza anchetei sociale şi a recomandărilor medicale făcute de medicul de familie, prin consultarea şi a medicului specialist, cu acceptul rudelor de gradul I ale solicitantului sau, în lipsa acestora, cu acceptul unui alt membru de familie.

2)B.I./C.I. (original si copie);

3) Certificat de naştere (original şi copie);
4) Certificat de căsătorie (original şi copie),
5) Certificat de deces al soţului/soţiei sau sentinţă de divorţ,după caz, (original şi copie)
6) Acte medicale:

a) Adeverinţă medicală eliberată de medicul de familie care să cuprindă diagnostic, scurt istoric, tratamente efectuate, recomandări, cu specificarea  faptului că este deplasabil sau nu;
b) certificat medical din care să rezulte că s-au efectuat analizele medicale: RBW, radiografie plămâni, test HIV (pentru persoanele cu vârsta pana la 70 ani), coproparazitologic;
c) adeverinţă medicală care să precizeze că nu suferă de boli infecto contagioase
d) adeverinţă  medico-legală cu privire la capacitatea de discernământ a persoanei în cauză este necesară numai în situaţia în care persoanele care efectuează evaluarea socio-medicală au îndoieli cu privire la starea de sănătate mintală a persoanei care solicită îngrijirea în cămin. 
7) Acte privind veniturile: 
a)cupon de pensie din ultima lună (original şi copie) sau  orice alte documente din care  să rezulte veniturile realizate. 
b)in cazul în care solicitantul nu are venit, pe lângă declaraţia pe proprie răspundere cu privire la acest fapt, va prezenta  şi o adeverinţă de la Direcţia Generală a Finanţelor Publice Timiş care să ateste acest fapt sau o adeverinta că este beneficiar  al venitului minim garantat . 
 Prin sintagma venit  se înţeleg  toate veniturile nete provenind din salarii şi din alte drepturi salariale, pensii, ajutor de somaj, ajutor de integrare profesionala, alocatie de sprijin, ajutoare şi indemnizatii cu caracter permanent acordate potrivit legii, incasari banesti de la societatile şi asociatiile agricole, veniturile obtinute din activitatile de valorificare a produselor agricole şi a celor provenite din industria casnica şi mestesugareasca, prin exercitarea meseriilor, din vanzari şi inchirieri de locuinte şi terenuri, din prestari de servicii, precum şi orice alte venituri realizate.

8) Declaraţie autentificată că nu are familie/reprezentant şi/sau susţinători legali, sau dacă aceştia există motivul pentru care nu pot îngriji persoana vârstnică;
9) Documente doveditoare ale situaţiei locative (de ex. copie contract vânzare-cumpărare, extras CF, contract de închiriere);
10) Grilă de evaluare socio-medicală efectuată de Căminul pentru Persoane Vârstnice  din cadrul Direcţiei de Asistenţă Socială Comunitară, conform legii;
11) Copie după actul care atestă existenţa unui loc de veci sau după carnete la o asociaţie de înmormântare, după caz; 

12) În cazul în care există aparţinători, care au venituri, declaraţie autentificată  prin care se angajează că suportă cheltuielile de înmormântare ale persoanei vârstnice îngrijite.
Art.2. Actele enumerate nu sunt limitative, Comisia de Admitere/Ieşire in/din Căminul pentru Persoane Vârstnice putând cere şi acte în completare, în mod justificat, care sunt relevante pentru analiza fiecărui caz în parte.
CAP.2. CRITERII DE ELIGIBILITATE ALE BENEFICIARILOR

Art.3. Criteriile de eligibilitate a beneficiarilor de servicii de îngrijire în cămin sunt următoarele:

1) Are domiciliul stabil în Timişoara;

2) Este persoană vârstnică în  sensul Legii nr.17/2000 privind asistenţa socială a  persoanelor vârstnice, adică este  persoană care a împlinit vârsta de pensionare stabilită de lege;
3) Există locuri disponibile în cămin care respectă identitatea, integritatea , demnitatea  şi  nevoile de îngrijire ale  persoanei vârstnice, cu excepţia situaţiilor urgente. 
4)  Nu are familie sau nu se afla in intretinerea unei sau unor persoane obligate la aceasta,potrivit dispozitiilor legale in vigoare.
5)  Nu are locuinta si nici posibilitatea de a-si asigura conditiile de locuit pe baza resurselor proprii.  Nu vor beneficia de servicii sociale de îngrijire în cămin  persoanele vârstnice care, cu intenţie, au încheiat un contract de vânzare - cumpărare cu clauză de întreţinere, contract de întreţinere cu clauză de uzufruct viager,  si-au înstrăinat locuinţa prin contract de vănzare – cumpărare sau au renunţat expres la un contract de închiriere a unei locuinţe din domeniul  unei unităţi administrativ teritoriale..
6)  Nu realizeaza venituri proprii sau acestea nu sunt suficiente pentru asigurarea ingrijirii necesare. Pentru a stabili ca o persoana are venituri insuficiente este necesar ca in dosarul de internare sa existe pentru o perioada de 3 luni facturile (de intretinere,curent,telefon,etc ), respectiv bonuri pentru cumpararea medicaţiei cu caracter permanent care sa faca dovada ca veniturile nu pot acoperi intretinerea persoanei varstnice.
7) Nu se poate gospodari singura sau necesita ingrijire specializata care poate fi asigurată de personalul căminului;
8) Se afla in imposibilitatea de a-si asigura nevoile socio medicale, datorita bolii ori starii fizice sau psihice. 

Art.4.(1) Îngrijirea persoanelor vârstnice în cămine reprezintă o măsură de asistenţă socială şi poate fi dispusă numai pentru persoane care îndeplinesc cumulativ :

a)criteriile de eligibilitate de la art.3 pct 1-3 
b) alte două criterii de la art.3 pct. 4-8.

   (2) Cu titlu de excepţie de la aliniatul precedent pot fi îngrijite în cămine şi persoane vârstnice care îndeplinesc cumulativ:

a)criteriile de eligibilitate de la art.3 pct 1-3 
b)unul dintre criteriile de la art.3 pct 4-8.

        (3) Accesul unei persoane vârstnice în cămin se face avându-se în vedere următoarele criterii de prioritate: 
   a) necesită îngrijire medicală permanentă deosebită, care nu poate fi asigurată la domiciliu şi poate fi asigurată în cămin; 
   b) nu se poate gospodări singură; 
   c) este lipsită de susţinători legali sau aceştia nu pot să îşi îndeplinească obligaţiile datorită stării de sănătate sau situaţiei economice şi a sarcinilor familiale; 
   d) nu are locuinţă şi nu realizează venituri proprii. 
       (4) În cazul în care criteriile de prioritate  prevăzute la alin.(3) sunt îndeplinite simultan de mai mulţi solicitanţi, Comisia de admitere va decide motivat pentru care dintre aceştia va propune acordarea de servicii de îngrijire în cămin.
Art.5.(1) Nu pot fi internate  în cămin persoanele vârstnice care  au afectiuni psihice şi/sau persoane cu tulburari de comportament care ar periclita buna desfasurare a activitatii sociale in instituţie. 
(2) Persoanele prevăzute la alin.1 pot fi  internate temporar, numai dacă nu există o altă soluţie imediată, se pot asigura condiţiile de izolare, pază şi tratament, şi numai până la găsirea soluţiilor sociale şi/sau medicale specifice.
CAP.3. MODALITATEA  PROCEDURALĂ DE ADMITERE/IEŞIRE ÎN/DIN  CĂMIN
Art.6. (1) Documentele menţionate  la art.1 din prezenta procedură se vor depune la sediul  Căminului pentru Persoane Vârstnice  de către solicitant / familia acestuia / reprezentantul legal.
(2) Serviciile sociale de îngrijire în cămin sunt complementare celor reglementate prin sistemul asigurărilor sociale.

Art.7.(1) Cererile depuse împreună cu actele necesare , vor fi analizate  de către o comisie constituită la nivelul Direcţiei de Asistenţă Socială Comunitară -Comisia de Admitere/Ieşire in/din Căminul pentru Persoane Vârstnice, denumită în continuare Comisia.
(2) Comisia este formată din cinci membrii titulari, fiecare având membru supleant, nominalizati din cadrul Directiei de Asistenta Sociala Comunitara .
(3) Membrii Comisiei  sunt numiţi prin dispozitia directorului executiv al Direcţiei de Asistenţă Socială Comunitară.
(4) Comisia va verifica şi analiza dosarul în maxim 30 zile calendaristice de la data înregistrării cererii, sau în regim de urgenţă (5 zile lucrătoare) in situatiile in care se impune acest lucru.
Art.8.(1) Şedinţele Comisiei se desfăşoară lunar,  fiind consemnate într-un proces verbal. 
(2) La şedinţele  Comisiei pot participa, cu acordul majorităţii membrilor comisiei, persoanele vârstnice solicitante de îngrijire în cămin,  asistenţii sociali ale căror cazuri sunt discutate,  specialişti cooptaţi sau orice alte persoane care pot formula un punct de vedere argumentat, util şi pertinent  cererii care se analizează.
(3) Prin grija secretarului Comisiei se va consemna in procesul verbal al şedinţei  prezenta persoanelor participante  si punctele lor de vedere, urmate de semnăturile persoanelor participante.
(4) Punctele de vedere consemnate ale persoanelor participante prevăzute în alin.(2) are valoare consultativă pentru membrii comisiei.
(5) Propunerile Comisiei se formulează în urma votului  majorităţii membrilor din componenţa ei, cu motivarea opiniei divergente.
Art.9. (1)Pe baza propunerilor Comisiei se vor emite dispoziţiile pentru aprobarea, respingerea sau încetarea dreptului la servicii sociale privind îngrijirea în cămin. 
(2) Pe baza propunerilor Şefului Serviciului Cămin pentru Persoane Vârstnice se vor emite dispoziţiile de suspendare sau reluare a dreptului  la servicii privind îngrijirea în cămin.

(3) Constituie motive de suspendare a dreptului  la servicii privind îngrijirea în cămin:

 a) orice situaţie în care beneficiarii lipsesc din cămin o perioadă mai mare de 2 zile consecutive;
b) refuzul semnării contractului de furnizare servicii sociale.

(4) Constituie motive de încetare  a dreptului  la servicii privind îngrijirea în cămin următoarele:

a) suspendarea serviciilor sociale  pe o perioadă mai mare de 6 luni în cazul prevăzut la art.9 alin(3) lit.a);
b) suspendarea  serviciilor sociale  pe o perioadă mai mare de 15 zile  în cazul prevăzut la art.9 alin(3) lit.b); 

c) refuzul obiectiv al beneficiarului de servicii sociale de a mai primi serviciile sociale, exprimat in mod direct sau indirect(neprezentare în termen de 5 zile de la comunicarea dispoziţiei );

d)  nerespectarea in mod repetat de catre beneficiarul de servicii sociale a regulamentului de ordine interioara al Căminului pentru Persoane Vârstnice ;

e) retragerea autorizatiei de functionare sau a acreditarii Căminului pentru Persoane Vârstnice;

 f) limitarea domeniului de activitate pentru care  Căminul pentru Persoane Vârstnice a fost acreditat, in masura in care este afectata acordarea serviciilor catre beneficiarul de servicii sociale;

  g) schimbarea obiectului de activitate al Căminului pentru Persoane Vârstnice , in masura in care este afectata acordarea serviciilor catre beneficiarul de servicii sociale.

  h) expirarea duratei pentru care a fost  stabilită internarea temporară ;
  i) forta majora, daca este invocata;

  j) decesul beneficiarului.
  k) orice situaţie în care contractul de acordare servicii de îngrijire încetează sau este reziliat.
Art.10. Preşedintele Comisiei va comunica solicitantului in termen de 5 zile lucrătoare de la emitere, dispozitia prevăzută la articolul 9.
Art.11. Sunt  situaţii de urgenţă următoarele:

1)Persoana vârstnică  este evacuată, nu are persoane obligate la întreţinere şi nici posibilitatea de a-şi asigura condiţiile de locuit pe baza resurselor proprii ;

2)Persoana vârstnică prezintă stari psihice (demenţă) cu frecvenţă rară prin care işi pune în pericol viaţa, sănătatea sau integritatea fizică;
Art.12. Situaţiile  de urgenţă prezentate la art. 11 nu sunt limitative. În aceste cazuri internarea se va face temporar. 
Art.13 Pentru situaţiile de urgenţă, persoanele vârstnice trebuie să facă dovada  îndeplinirii criteriilor de eligibilitate de la art.3 pct 1şi 2 înainte de analiza cazului de către Comisie, urmând ca restul actelor necesare completării dosarului să se facă în termen de maxim 30 zile de la data internării.

CAP.4 CONTRIBUŢIA PERSOANELOR VÂRSTNICE SAU A SUSŢINĂTORILOR LEGALI AI ACESTORA
Art.14.Persoanele varstnice ingrijite în Căminul pentru Persoane Vârstnice, care realizeaza venituri proprii din pensii de orice natura, indiferent de fondurile din care se platesc acestea, din indemnizatii sau din alte drepturi acordate potrivit legii, precum şi din alte surse cu caracter permanent, sunt obligate la plata contributiei lunare de intretinere care nu poate depăşi costul mediu lunar de întreţinere stabilit de Consiliul Local al Municipiului Timişoara prin hotărâre.
Art.15.La calculul veniturilor realizate de persoana varstnica ingrijita nu se iau în considerare drepturile banesti care se suspenda pe perioada de ingrijire în camin.

Art.16.Pentru stabilirea contributiei de intretinere în sarcina persoanelor varstnice ingrijite în camin se procedeaza astfel:

1) din veniturile nete proprii lunare se deduc obligatiile legale de intretinere ale persoanei varstnice ingrijite, aflate în executare;

2) suma ramasa se imparte la numarul membrilor de familie pe care persoana varstnica ingrijita în camin ii intretine efectiv - sot/sotie, copii (inclusiv persoana varstnica ingrijita) - în masura în care acestia nu au venituri proprii şi nu beneficiaza de protectie şi servicii acordate în institutii de asistenta sociala, stabilindu-se în acest mod nivelul venitului mediu net lunar pe o persoana. Suma astfel rezultata reprezinta venitul net lunar care revine persoanei şi se ia în calcul la stabilirea contributiei lunare de intretinere pentru care persoana varstnica ingrijita în camin este obligata la plata.

 Art.17. (1)Persoanele varstnice care au venituri şi sunt îngrijite în cămin datorează contribuţia lunară de intretinere în cuantum de până la 60% din valoarea veniturilor personale lunare , fara sa se depaseasca costul lunar de intretinere aprobat pentru  serviciile furnizate în camin prin hotărârea Consiliului Local al Municipiului Timişoara.
(2)Daca persoana varstnica nu are venit suficient pentru acoperirea costului mediu lunar de intretinere si are apartinatori, diferenta pana la concurenta valorii integrale a contributiei lunare de intretinere se va plati de catre sustinatorii legali ai persoanelor varstnice ingrijite in camin care pot fi, în această ordine, sotul (sotia), copiii sau parintii acesteia.
 Art.18. La stabilirea nivelului contribuţiei datorate de către persoanele obligate la aceasta se iau în considerare toate veniturile nete ale acesteia  provenind din salarii şi din alte drepturi salariale, pensii, ajutor de somaj, ajutor de integrare profesionala, alocatie de sprijin, ajutoare şi indemnizatii cu caracter permanent acordate potrivit legii, incasari banesti de la societatile şi asociatiile agricole, veniturile obtinute din activitatile de valorificare a produselor agricole şi a celor provenite din industria casnica şi mestesugareasca, prin exercitarea meseriilor, din vanzari şi inchirieri de locuinte şi terenuri, din prestari de servicii, precum şi orice alte venituri realizate.

 Art.19. (1)În cazul în care una dintre persoanele care datoreaza plata, nu are mijloace materiale sau acestea sunt insuficiente pentru acoperirea integrala a îngrijirii în cămin, diferenta de plata trece în obligatia celorlalte persoane, în ordinea stabilita la art,17 alin.(2), pana la completarea integrala a nivelului contributiei de intretinere; cand aceasta completare nu este posibila din lipsa mijloacelor materiale ale celor obligati la plata, contributia de intretinere datorata se stabileste la nivelul sumelor ce pot fi efectiv incasate de la persoanele respective, Consiliul Local al Municipiului Timişoara suportând restul contribuţiei.

(2)Sumele ce pot fi efectiv încasate, în cazul în care susţinătorii legali au venituri insuficiente sunt:

 (3)În cazul în care obligatia de plata a contributiei de intretinere ar reveni mai multor persoane, ea poate fi platita şi numai de catre una dintre acestea care isi asuma  această obligatie.
Art.20. (1) Stabilirea cuantumului contributiei de intretinere în sarcina altor persoane decat persoana varstnica ingrijita în camin (sustinatorii legali) se face în mod similar cu stabilirea contribuţiei datorate de persoana vârstnică descrisă la art.16 din prezenta procedură.
(2) În orice caz, susţinătorii legali datorează contribuţie de întreţinere numai în limita prevederilor Legii nr. 17/2000 privind asistenţa socială a persoanelor vârstnice sau a oricăror dispoziţii legale/normative. 
Art.21.  Daca persoana ingrijita în camin şi sustinatorii legali ai acesteia nu au venituri, cheltuielile lunare de intretinere ale persoanei îngrijite  se suporta din bugetul Consiliului Local al Municipiului Timişoara..

Art.22.  În cazul în care persoanele varstnice lipsesc din camin pe perioade mai mari de 5 zile, contributia de intretinere se recalculeaza, scazandu-se alocatia de hrana corespunzatoare zilelor respective; recalcularea se face numai pentru situatiile în care contributia lunara de intretinere, stabilita ca obligatie de plata, este egala cu costul lunar de intretinere.

 Art.23. Angajamentul de plata are  următorul  model:

ANGAJAMENT DE PLATĂ
- titlu executoriu -
    Subsemnatul/subsemnata .............., domiciliat/domiciliată în1) ........., în calitate de2) ........, cu începere de la data de ....... mă oblig să plătesc suma de ....................., reprezentând contribuţia de întreţinere stabilită de3) ................... pentru4) ................, îngrijită în5) ........... . 
    În cazul în care intervin majorări ale cuantumului contribuţiei de întreţinere, mă oblig să plătesc suma recalculată. 
    Suma de mai sus se va depune lunar de către subsemnata/subsemnatul în contul de venituri extrabugetare al Serviciului Căminul pentru Persoane Vârstnice nr......................, la data de.....................  sau va fi urmărită la plată prin Direcţia Fiscală a Municipiului Timişoara. 

    Mă angajez pe propria răspundere ca orice modificare cu privire la schimbarea locului de muncă, a domiciliului sau a veniturilor să o comunic, în termen de cel mult 15 zile, Serviciului Căminul pentru Persoane Vârstnice din cadrul Direcţiei de Asistenţă Socială Comunitară Timişoara pentru care am subscris prezentul angajament de plată. 
    Prezentul angajament de plată a fost încheiat în temeiul art. 25 alin. (7) din Legea nr. 17/2000 privind asistenţa socială a persoanelor vârstnice. 
    Întocmit în6) ................ la data de ................., în 3 exemplare, din care am primit un exemplar. 
    

	   Semnătura7) ...................                Semnătura8) ..................
 


    La prezentul angajament de plată se anexează  documentele pe baza cărora s-a calculat contribuţia, după caz. 
    ____________ 
   1) Adresa exactă (localitatea, judeţul, strada, numărul etc.. 
   2) Persoană îngrijită, soţ, soţie, fiu, fiică, mamă, tată, după caz. 
   3) Denumirea căminului care a calculat contribuţia de întreţinere. 
   4) Numele şi datele personale ale persoanei vârstnice îngrijite în cămin. 
   5) Denumirea şi sediul căminului pentru vârstnici. 
   6) Localitatea. 
   7) Semnătura persoanei care se obligă la plată. 
   8) Semnătura conducerii căminului pentru vârstnici. 
.Art.24.  Dupa stabilirea persoanelor obligate la plata şi a cuantumului sumelor ce le revin de platit se intocmeste angajamentul de plata pentru fiecare dintre acestea, cu mentionarea sumelor datorate,  data şi  locul unde urmează să se facă plata.
Art.25. (1)Angajamentul de plata constituie titlu executoriu şi se întocmeşte prealabil internării în cămin, în cazul în care internarea este solicitată de persoana obligată la plata contribuţiei.
(2) Angajamentul de plată se încheie în toate cazurile înaintea încheierii contractului de furnizare servicii prevăzut de Ordinul Ministrului Muncii, Solidarităţii Sociale şi Familiei nr.73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale. 
Art.26. Angajamentul de plata se intocmeste în trei exemplare: un exemplar ramane la dosarul persoanei vârstnice  ingrijite, un exemplar se transmite persoanei obligate la plata contributiei de intretinere, iar cel de-al treilea exemplar rămâne  Serviciului Căminul pentru Persoane Vârstnice, care urmareste plata contributiei de intretinere.
 Art.27.  Contributia de intretinere se stabileste/recalculează de Serviciul Căminul pentru Persoane Vârstnice şi se consemneaza în angajamentul de plata semnat de persoana care se obliga sa faca plata.

Art.28. Serviciul Căminul pentru Persoane Vârstnice este obligat sa informeze persoanele cu care a incheiat angajamentul de plata ori de cate ori intervin modificari, în condiţiile  majorării costului lunar de intretinere sau ale veniturilor persoanelor ingrijite, pe baza carora se recalculeaza cuantumul contributiei lunare de intretiner.
CAP.5  DISPOZIŢII FINALE

Art.29. Contractele de furnizare servicii sociale de îngrijire permanentă în cămin încheiate conform Ordinului nr.73/2005 amintite la art.25 alin(2) vor avea o durată de 1 an, cu posibilitatea prelungirii acestora prin act adiţional, în urma evaluării rezultatelor serviciilor sociale acordate beneficiarului şi, după caz, revizuirea planului individualizat de asistenţă şi îngrijire.
Art.30. Constituie motive de reziliere ale contractelor de furnizare servicii sociale de îngrijire în cămin  toate situaţiile  în care beneficiarul nu îşi respectă, în mod repetat, obligaţiile contractuale.
Art.31 Persoanele vârstnice  a caror stare de sanatate se deterioreaza pe parcursul internarii, prin dobandirea unei/unor afectiuni care le fac incompatibila sederea intr-un asemenea tip de colectivitate, se transfera in unitati de profil specializate.
Art.32.Prezenta procedură poate fi modificată şi completată numai  cu aprobarea Consiliului Local al Muncipiului Timişoara.
Sef  Serviciul Căminul pentru Persoane Varstnice

